Leopardus braccatus

Leopardus braccatus, denominado vulgarmente na bibliografía internacional como gato do Pantanal, é unha especie de mamífero carnívoro da suborde dos feliformes, familia dos félidos, subfamilia dos felinos, unha das nove (ou dez, segundo os autoes),Leopardus Gray, 1842 no ITIS. integradas no xénero Leopardus.Leopardus braccatus Cope, 1889 en MSW.

 Taxonomía 
 Descrición 
A especie foi descrita en 1889 polo paleontólogo e zoólogo estadounidense Edward Drinker Cope, especialista en  anatomía comparada, ictioloxía e herpetoloxía, nun traballo publicado en Am. Nat., 23: 144.

 Sinónimos 
 Felis braccata.Popular Science Monthly. Volume 51.
 Felis colocola muñoai.
 Felis (Mungofelis) braccatus.
 Leopardus colocolo braccatus (Cope, 1889).Johnson W. E.; E. Eizirik; J. Pecon-Slattery; W. J. Murphy; A. Antunes; E. Teeling & S. J. O'Brien (2006): "The late Miocene radiation of modern Felidae: a genetic assessment". Science 311: 73-77.
 Lynchailurus pajeros braccatus.
 Lynchailurus braccatus.Barstow, Anita L. & David M. Leslie Jr. (2012): "Leopardus braccatus (Carnivora: Felidae)". Mammalian Species 44 (891): 16–25.
 Lynchailurus colocolus braccatus.

 Subespecies 
Recoñécense dúas subespecies:Leopardus braccatus (Cope, 1889) no ITIS.
 Leopardus braccatus braccatus Cope, 1889.Leopardus braccatus braccatus Cope, 1889 e n WSW.
 Leopardus braccatus munoai Ximénez, 1961.Leopardus braccatus munoai Ximénez, 1961 en MSW.

 Nota taxonómica 
Até o ano 2020 era considerado como unha subespecie de Leopardus colocola.

 Catracterísticas 
O gato do Pantanal é de cor parda polas partes superiores, cunha pequena crista ao longo do centro máis escura. Na cara ten dúas liñas escuras transversais en cada meixela. As orellas son avermelladas na base, de cor branca cremosa pola parte exterior e bordeadas por unha banda negra. A garganta é abrancazada que se torna a alaranxada cara aos flancos e no ventre. Ten algunhas rosetas de cor marrón escuro nos flancos e raias nas patas entre o cóbado e o pulso. A punta da cola e as patas son negras.Garcia-Perea, R. (1994): "The pampas cat group (Genus Lynchailurus Severertzov 1858) (Carnivora: Felidae), a systematic and biogeographic review". American Museum Novitates 3096: 1–35.

O seu tamaño é similar ao do gato doméstico.Sunquist, M. E. & Sunquist, F. C. (2002): "Pampas cat Oncifelis colocolo (Molina, 1782)". Wild Cats of the World. Chicago: University of Chicago Press. pp. 200–204. ISBN 978-0-2267-7999-7.

Hai un só informe dun individuo melánico salvaxe no Brasil, aínda que este patrón de pelaxe tamén se observou nalgúns espécimes en catividade.

 Hábitat e distribución 
O gato do Pantanal habita en pasteiros e sabanas do centro do Brasil  (Mato Grosso e Mato Grosso do Sul, o leste de Bolivia, Uruguai, o oeste de Paraguai e o extremo nordeste da Arxentina (provincia de Formosa).Díaz Luque, José A.; Valerie Beraud; Pablo J. Torres; Federico P. Kacoliris; Gonzalo Daniele; Robert B. Wallace & Igor Berkunsky (2012): "First record of pantanal cat, Leopardus colocolo braccatus, in Bolivia. Mastozoología neotropical 19 (2): 299-301.

Encuóntrase desde o nivel do mar até os 2 000 m de altitude.Díaz Luque, J. A., Beraud, V., Torres, P. J., Kacoliris, F. P., Daniele, G., Wallace, R. B., and Berkunsky, I. (2012). First record of pantanal cat, Leopardus colocolo braccatus, in Bolivia. Mastozoología neotropical 19(2): 299–301. 

Dentro das rexións citadas, ocupa unha gran variedade de hábitats, desde praderías abertas até bosques densos, aínda que recibe o seu nome vulgar dos humedais do Pantanal do Brasil, Bolivia e Paraguai.

As áreas de distribución das dúas subespecies están separadas polo río Paraná. Leopardus braccatus braccatus distribúese polo centro do Brasil, o leste de Bolivia (Beni), o oeste de Paraguai, e o chaco húmido ou oriental na Arxentina, onde se fotografou na provincia de Formosa. Leopardus braccatus munoai habita no sur do Brasil (Rio Grande do Sul), todo o Uruguai e a mesopotamia arxentina.

 Bioloxía 
O gato do Pantanal é un animal solitario e de hábitos diúrnos. Aliméntase de pequenos mamíferos, aves terrícolas, lagartos e serpentes. O seu territorio de caza oscila, segundo as zonas, entre os 3 e os 37 km2.Barstow, A. L. & Leslie, D. M. (2012): "Leopardus braccatus (Carnivora: Felidae)". Mammalian Species 44 (1): 16–25.

No Brasil coñécense híbridos entre o gato do Pantanal e Leopardus tigrinus.Johnson, W. E. et al. (1999): "Disparate phylogeographic patterns of molecular genetic variation in four closely related South American small cat species". Molecular Ecology. 8 (S1): S79–S94. Resume.

 Notas 

 Véxase tamén 

 Bibliografía 
 Jackson, Peter & Adrienne Farrell Jackson (1996): Les félins: toutes les espèces du monde. París / Lausanne: Delachaux et Niestlé. ISBN 2-6030-1019-0.
 Marion, Rémy (dir.), Cécile Callou, Julie Delfour, Andy Jennings, Catherine Marion & Géraldine Véron (2005): Larousse des félins. París: Larousse ISBN 2-0356-0453-2.
 Nowak, R. M. (1991): Walker's Mammals of the World. Baltimore, Maryland, USA: The Johns Hopkins University Press. ISBN 0-8018-3970-X.
 Wilson, Don E. & Reeder, D. M., editors (2005): Mammal Species of the World — A Taxonomic and Geographic Reference. 2 vols. Third edition. Baltimore, Maryland, USA: The Johns Hopkins University Press. ISBN 0-8018-8221-4.

 Outros artigos   
 Félidos
 Felinos
 Leopardus

 Ligazóns externas 
 Pampas cat. Leopardus colocola  en Cats Specialist Group.  (Nota: a UICN non recoñece esta especie).
 Leopardus braccatus. Pantanal cat na ADW.
 Pantanal Cat. Leopardus braccatus (Cope 1889) na EOL.

Categoría:Leopardus
Categoría:Mamíferos da Arxentina
Categoría:Mamíferos de Bolivia
Categoría:Mamíferos do Brasil
Categoría:Mamíferos de Paraguai
Categoría:Mamíferos do Uruguai
Categoría:Animais descritos en 1889